《秋宵吟》
清代·蒋敦复

夜漫漫，月皎皎。小阁湘帘深悄。银河影、乍转向疏桐，乱雅惊晓。

瘦罗衣，冷翠葆。坠叶纷飞林表。秋声起、感一片清商，暗蛩衰草。

莫是欧阳，恨作赋、年华渐老。低围银烛，懒展瑶编，绣幕篆烟绕。

玉漏三更早。画角沈沈，天际雁杳。者吟怀、写入琴丝，阶下红鹤又睡了。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。